CONSILIUL LOCAL AL MUNICIPIULUI CRAIOVA


HOTĂRÂREA NR.171
 Consiliul Local al Municipiului Craiova, întrunit în şedinţa ordinară din data de 26.03.2009;

Având în vedere raportul nr.33093/2009 întocmit de Direcţia Proiecte, Programe de Dezvoltare Tehnică şi Investiţii prin care se propune aprobarea Studiului de Fezabilitate referitor la „Extindere reţele electrice de distribuţie din municipiul Craiova” şi rapoartele comisiilor de specialitate ale Consiliului Local al Municipiului Craiova nr.101, 103, 104, 105, 106/2009;  


 În conformitate cu prevederile Ordonanţei de Urgenţă a Guvernului nr.63/1999 privind gestionarea fondurilor nerambursabile alocate României de Comunitatea Europeană, precum şi fondurilor de cofinanţare aferente acestora cu modificările şi completările ulterioare, aprobată prin Legea nr.22/2000 şi  Legii nr.273/2006 privind finanţele publice locale;


Potrivit Hotărârii Guvernului nr.328/2007 pentru aprobarea Programului „Electrificare 2007 - 2009” privind alimentarea cu energie electrică a localităţilor neelectrificate şi înfiinţarea Unităţii de management al programului;

 
În temeiul art.36, alin.2 lit. b coroborat cu alin. 4, lit. d, art.45, alin. 3  şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă Studiul de Fezabilitate referitor la „Extindere reţele electrice de distribuţie din municipiul Craiova”, având următorii indicatori tehnico – economici: 



1. Valoarea totală a investiţiei (INV)                   2.207.212 lei
  (inclusiv TVA)


            din care:



    construcţii + montaj (C+M)                          1.776.075 lei  (inclusiv TVA)                                                            
  2. Durata de execuţie a investiţiei – 90 zile
  în vederea trecerii la întocmirea fazelor următoare de proiectare, respectiv  PT+CS şi detalii de execuţie, prevăzut în anexa care face parte integrantă din prezenta hotărâre.

Art.2.Primarul Municipiului Craiova, prin aparatul de specialitate:  Serviciul      Administraţie Publică Locală şi Direcţia Proiecte, Programe de  Dezvoltare Tehnică şi Investiţii  vor aduce la îndeplinire prevederile prezentei   hotărâri.

